Subprefectul PSD de Suceava Cristian Șologon susține că, printre altele, datorită guvernării social-democrate inflația este în scădere, iar prețurile sînt stabilizate.
Nu vă supărați, domnule Șologon, dar am văzut revista cu ofertele unui supermarket care vinde cartofii cu 6,7 lei kilogramul. Să nu-mi spuneți că ar trebui să mă bucur pentru că un kilogram de struguri costă tot atît, pentru că eu piure de struguri nu mănînc, iar ultima dată cînd am încercat să prăjesc strugurii nu mi-a ieșit. Eventual aș putea încerca un borș de struguri, dar nu știu dacă merge cu tarhon sau doar cu pătrunjel.
CartOf, viața mea!